hotchpotch/miracl-hf-unified huggingface dataset:
การปฏิวัติเดือนกุมภาพันธ์
การปฏิวัติเดือนกุมภาพันธ์ () ค.ศ. 1917 เป็นการปฏิวัติครั้งแรกจากสองครั้งในประเทศรัสเซียใน ค.ศ. 1917 มีศูนย์กลางในกรุงเปโตรกราด (ปัจจุบันคือ เซนต์ปีเตอร์สเบิร์ก) เมืองหลวงของรัสเซียในขณะนั้น ในวันสตรีในเดือนมีนาคม (ปลายเดือนกุมภาพันธ์ตามปฏิทินจูเลียน) การปฏิวัติจำกัดอยู่ในเมืองหลวงและปริมณฑล และกินเวลาน้อยกว่าหนึ่งสัปดาห์ มีการเดินขบวนขนาดใหญ่และการปะทะด้วยอาวุธกับตำรวจและฌ็องดารีเย (gendarme) กำลังสุดท้ายที่ภักดีต่อพระมหากษัตริย์รัสเซีย ในวันท้าย ๆ กองทัพรัสเซียที่กบฏเข้ากับนักปฏิวัติ ผลทันทีของการปฏิวัติคือ การสละราชสมบัติของซาร์นิโคลัสที่ 2 ยุติราชวงศ์โรมานอฟ และสิ้นสุดจักรวรรดิรัสเซีย ซาร์ถูกแทนดว้ยรัฐบาลชั่วคราวรัสเซียภายใต้เจ้าเกออร์กี ลวอฟ รัฐบาลชั่วคราวเป็นพันธมิตรระหว่างนักเสรีนิยมและสังคมนิยมที่ต้องการปฏิรูปการเมือง พวกเขาตั้งฝ่ายบริหารที่มีการเลือกตั้งแบบประชาธิปไตยและสภาร่างรัฐธรรมนูญ ขณะเดียวกัน นักสังคมนิยมยังตั้งสภาโซเวียตเปโตรกราดซึ่งปกครองร่วมกับรัฐบาลชั่วคราว เป็นการตกลงที่เรียก สองอำนาจ (Dual Power)
การปฏิวัติดูปะทุขึ้นพร้อมกัน โดยปราศจากผู้นำแท้จริงหรือการวางแผนอย่างเป็นทางการ ประเทศรัสเซียกำลังประสบปัญหาเศรษฐกิจและสังคมจำนวนหนึ่ง ซึ่งประกอบกับผลกระทบจากสงครามโลกครั้งที่หนึ่ง ผู้จลาจลขนมปังและผู้นัดหยุดงานอุตสาหกรรมมีทหารประจำนครที่มีใจออกห่างเข้าด้วย เมื่อทหารทิ้งหน้าที่มากขึ้นทึกที และด้วยกำลังที่ภักดีอยู่ที่แนวหน้า นครจึงอยู่ในสถานะโกลาหล นำไปสูการล้มซาร์
การปฏิวัติเดือนตุลาคมมีการปฏิวัติเดือนตุลาคมตามมาในปีเดียวกัน ทำให้บอลเชวิคปกครองและการเปลี่ยนแปลงโครงสร้างสังคมของรัสเซีย และปูทางสู่สหภาพโซเวียต
กะลาก้นครัว
กะลาก้นครัว เป็นละครโทรทัศน์ที่ออกอากาศทางสถานีโทรทัศน์สีกองทัพบกช่อง 7 ค่ายดาราวิดีโอ เมื่อวันที่ 16 กันยายน พ.ศ. 2534 - 31 ธันวาคม พ.ศ. 2534 ก่อนหน้าจะผลิตเป็นละครโทรทัศน์นั้นได้สร้างเป็นนวนิยายจากการประพันธ์ของ "สุภาว์ เทวกุล"
ละครเรื่องนี้ออกฉายหลังจากละครเรื่องตะวันชิงพลบ อวสานลง เมื่อราวปลายปี 2534 ซึ่งในเรื่องได้ "กมลชนก โกมลฐิติ" มารับบทเป็นกุสลา นางเอกของเรื่อง และ จอนนี่ แอนโฟเน่ มารับบทเป็นพระเอก ที่มาเล่นละครให้กับ "ดาราวิดีโอ" เป็นครั้งแรก นอกจากนี้ยังมีนักแสดงอีกมากมาย อาทิ มยุรา เศวตศิลา, สิรคุปต์ เมทะนี, วชิรา เพิ่มสุริยา, สรพงศ์ ชาตรี, เมตตา รุ่งรัตน์, ฉันทนา กิติยพันธ์, ทองขาว ภัทรโชคชัย เป็นต้น
นอกจากนี้ยังได้ทีมงานแกรมมี่ มาผลิตเพลงประกอบละครอีกด้วย โดยได้ กวาง-กมลชนก โกมลฐิติ มาขับร้องเพลงประกอบละครคือเพลง "กะลาก้นครัว" และเพลง "มีสักคนไหม" โดยเพลงทั้งสองนี้ ถูกบรรจุอยุ่ในอัลบั้มเพลงประกอบละครตะกายดาว ออกวางจำหน่ายเมื่อ พ.ศ. 2535
จังหวัดกำปอต
กำปอต หรือ ก็อมโปต () เป็นจังหวัด ("เขต") ทางตะวันออกเฉียงใต้ของประเทศกัมพูชา ติดต่อกับจังหวัดเกาะกงและจังหวัดกำปงสปือทางทิศเหนือ จังหวัดตาแก้วและจังหวัดแกบทางทิศตะวันออก และจังหวัดพระสีหนุทางทิศตะวันตก ส่วนทางทิศใต้ติดต่อกับอ่าวไทยยาวประมาณ 45 กิโลเมตร เมืองหลักคือเมืองกำปอต จังหวัดกำปอตมีประชากร 627,884 คน
จังหวัดกำปอตประกอบไปด้วย 8 อำเภอ 92 ตำบล 477 หมู่บ้าน
ตาหลับไม่มิด
ตาหลับไม่มิด () นิยามว่าเป็นการไม่สามารถปิดหนังตาได้อย่างสมบูรณ์
การกระพริบตาป้องกันตาด้วยชั้นของเหลวน้ำตาบาง ๆ ฉะนั้นจึงสนับสุนนสิ่งแวดล้อมชื้นที่จำเป็นต่อเซลล์ที่อยู่ส่วนนอกของตา น้ำตายังชะสิ่งแปลกล้อมล้างออกไป ซึ่งสำคัญต่อการหล่อลื่นและสุขภาพตาที่เหมาะสม หากกระบวนการนี้บกพร่อง ดังเช่นในตาหลับไม่มิด ตาอาจเกิดการถลอกและการติดเชื้อ ตาปิดไม่มิดนำไปสู่กระจกตาแห้งและแผลกระจกตา
การคำนวนหลังจดหมาย
การคำนวนหลังจดหมาย () คือ การคำนวนคร่าว ๆ โดยปกติแล้วจะถูกจดลงบนเศษกระดาษที่มีอยู่เช่นข้างหลังของซองจดหมาย เป็นการคำนวนที่มากกว่าทว่าน้อยกว่าจริง ๆ หรือ การพิสูจน์เชิงคณิตศาสตร์ จุดเด่นของการคำนวนหลังจดหมายอยู่ที่การใช้สมมติฐานที่ไม่ซับซ้อน วลีอื่นที่คล้ายกันได้แก่ "หลังผ้าเช็ดปาก" ซึ่งถูกใช้ในวงการธุรกิจเพื่อกล่าวถึงการร่างความคิดเกี่ยวกับผลิตภัณฑ์หรือกิจการออกมาอย่างรวดเร็ว ในภาษาอังกฤษแบบอังกฤษ วลีที่คล้ายกันคือ "หลัง"
ในวงการวิทยาศาสตร์ "การคำนวนหลังจดหมาย" มักถูกโยงเข้ากับนักฟิสิกส์ที่มีชื่อว่า เอนรีโก แฟร์มี ซึ่งเป็นที่รู้จักในการนำวิธีการประมาณสมการที่มีความซับซ้อนอยู่ภายในอันดับของขนาดเดียวโดยใช้การคำนวนง่าย ๆ เขาได้พัฒนาการคำนวนแบบง่ายที่ถูกเรียกว่า "คำถามแฟร์มี" หรือ "การคำนวนหลังจดหมาย" และใช้ใช้เพื่อตอบข้อปัญหาแฟร์มี
แฟร์มีเป็นที่รู้จักในการหาคำตอบที่รวดเร็วและแม่นยำจากคำถามที่มักทำให้คนอื่นติดขัด เหตุการณ์ที่เป็นที่รู้จักมากที่สุดคือ การทดลองอาวุธนิวเคลียร์ครั้งแรกในรัฐนิวเม็กซิโกเมื่วันที่ 16 กรกฎาคม ค.ศ. 1945 ขณะที่คลื่นแรงระเบิดมาถึงเขา แฟร์มีปล่อยเศษกระดาษลงพื้น เขาสามารถเทียบตำแหน่งที่วัดจากการกระเด็นของกระดาษกับตารางและประมาณแรงที่ได้รับได้ เขาประมาณแรงเท่ากับ 10 กิโลตันของทีเอ็นที ขณะที่ตัวเลขที่แท้จริงอยู่ที่ 18.6
เดคะวาเนเดต
เดคะวาเนเดต () เป็นพอลิออกโซเมทัลเลต ที่ประกอบไปด้วยอะตอมของวาเนเดียมจำนวน 10 อะตอม มีสูตรทั่วไปเป็น [VO] สามารถพบได้ในรูปของสารประกอบอนินทรีย์ประเภทเกลือ อาทิ โซเดียมเดคะวาเนเดต (Na[VO](HO)) แอมโมเนียมเดคะวาเนเดต ((NH) [VO]·6HO) โพแทสเซียมเดคะวาเนเดต (K[VO]·9HO) เป็นต้น
เดคะวาเนเดตไอออนประกอบด้วยรูปทรงแปดหน้าของ {VO} ที่มีสมมาตรแบบ "D" เชื่อมต่อกันแบบร่วมหน้า (face sharing) โดยมีอะตอมออกซิเจนเป็นลิแกนด์สะพานเชื่อม (bridging ligand) โครงสร้างของเดคะวาเนเดตได้รับการยืนยันด้วยการศึกษาโครงสร้างทางผลิกศาสตร์โดยใช้เทคนิคการเลี้ยวเบนรังสีเอ็กซ์ โครงสร้างของ Na[VO]·18HO ได้รับการยืนยันในปี ค.ศ. 1980
เดคะวาเนเดตสามารถเตรียมได้จากการทำให้สารละลายออร์โทวาเนเดตเป็นกรด ตัวอย่างของการเตรียม โซเดียมเดคะวาเนเดต (Na[VO](HO)) ดังปฏิกิริยาที่แสดงโดยสมการเคมีต่อไปนี้
ค่าความเป็นกรด-เบสของสารละลายที่เดคะวาเนเดตเสถียรอยู่ในช่วง pH 4-7 โดยอาจจะพบผลิตภัณฑ์ร่วมเป็นพวกเมตะวาเนเดต (metavanadate), [VO] และเฮกซะวาเนเดต (hexavanadate), [VO], ions.
โดยปกติแล้วสารประกอบวาเนเดต (v) สามารถเกิดปฏิกิริยาการควบแน่นได้เป็นพอลิออกโซเมทัลเลตหลากหลายโครงสร้างโดยขึ้นอยู่กับ pH ของสารละลาย อาทิ VO(HO), VO, VO, VO, VO, and VO. โดยที่ไอออนเหล่านี้สามารถถูกโปรโตเนต(protonate) และดีโปรโตเนต (deprotonate) แบบผันกลับได้ โดยเดคะวาเนเดตเกิดจากสมดุลเคมีดังต่อไปนี้
เดคะวาเนเดตในสารละลายน้ำ(aqueous solution) มีสีส้ม ในขณะที่สารละลายของวาเนเดต(V)ไอออนชนิดอื่นๆไม่มีสี เดคะวาเนเดตเสถียรในช่วง pH 4-7 สารละลายที่ pH ต่ำกว่า 2.0 จะเกิดตะกอนสีน้ำตาลของ VO ดังสมการ
อันดับของขนาด
อันดับของขนาด () เขียนอยู่ในรูปของ ตัวอย่างเช่น อันดับขนาดของเลข 1500 คือ 3 เพราะว่า 1500 สามารถเขียนอยู่ในรูปของ 1.5 × 10
ความแตกต่างของอันดับขนาดต้องวัดใน (logarithmic scale) ใน "" (ตัวอย่างเช่น ตัวประกอบของสิบ) ตัวอย่างของตัวเลขของขนาดต่าง ๆ พบได้ที่หน้าอันดับของขนาด (จำนวน)
อันดับของขนาดถูกใช้เพื่อประมาณการเปรียบเทียบ หากตัวเลขต่างกันหนึ่งอันดับขนาด แปลว่า "x" มีค่าแตกต่างจาก "y ประมาณ 10 เท่า" หากค่าแตกต่างจำนวนสองอันดับขนาด แปลว่าค่าแตกต่างกันจำนวนเท่ากับตัวประกอบของ 100 เลขสองตัวซึ่งมีอันดับขนาดเท่ากันนั้นอยู่ในระบบการวัดเดียวกันอย่างคล่าว ๆ  โดยเลขตัวที่ใหญ่กว่านั้นแตกต่างกับเลขที่เล็กกว่าไม่ถึงสิบเท่า
แดนซิงเฮาส์
แดนซิงเฮาส์ (, ) หรือเดิม "เฟรดและจินเกอร์" (Fred and Ginger) เป็นอาคารของบริษัทประกันภัยเนชันเนล-เนเดอร์ลันเดน (Nationale-Nederlanden) จากประเทศเนเธอร์แลนด์ ที่ Rašínovo nábřeží ณ กรุงปราก สาธารณรัฐเช็ก แดนซิงเฮาสืได้รับการออกแบบโดยสถาปนิกชาวโครเอเซีย-เช็ก วลาโด มิลูนิก (Vlado Milunić ) ร่วมกับสถาปนิกรางวัลพริตซ์เกอร์สัญชาติแคนาดา-อเมริกา แฟรงก์ เกห์รี อาคารได้รับการออกแบบในปี 1992 และสร้างเสร็จในปี 1996 แดนซิงเฮาส์จัดได้ว่าเป็นงานชิ้นเอกชิ้นหนึ่งที่มีความสำคัญต่อลัทธิดีคอนสตรักชันเป็นอย่างมาก
อาคารได้ถูกสร้างขึ้นบริเวณพื้นที่มีความสำคัญทางสงครามโลกครั้งที่ 2 ซึ่งเป็นสถานที่เดิมเป็นบ้านที่ถูกทำลายลงภายหลังการทิ้งระเบิดกรุงปรากของเครื่องบินทิ้งระเบิดของสหรัฐอเมริกา ในปี 1945 เกห์รีและมิลูนิกได้เสนอไอเดียอันลึกซึ้งที่ประกอบไปด้วย 2 ส่วน คือ การหยุดนิ่งและการเคลื่อนไหว (หยินและหยาง) ซึ่งเป็นสัญลักษณ์ของการเปลี่ยนผ่านจากระบอบคอมมิวนิสต์ภายใต้การควบคุมของเชโกสโลวาเกียสู่การแยกการออกเป็นสาธารณรัฐเช็กในระบอบประชาธิปไตย โดยใช้ลัทธิคตินิยมเปลี่ยนแนว (Deconstructivism) มาเป็นสื่อกลางในการสื่อ
ก่อนที่แดนซิงเฮาส์จะได้ถูกสร้างขึ้น ก็ได้ถูกโจมตีเรื่องความไม่เหมาะสมของสถานที่ รวมถึงความคิดเห็นของผู้คนบางส่วนที่ไม่เห็นพ้องกับสถาปัตยกรรมสไตล์ใหม่นี้ เพราะภายในรอบบริเวณเมืองปรากเต็มไปด้วยอาคารสไตล์ดั้งเดิมทั้งบารอก กอธิก และพวกอาร์ตนูโว ซึ่งเป็นสไตล์อาคารที่สวยงามในรูปแบบของลวดลายคลาสสิกที่สร้างชื่อเสียงให้กับกรุงปรากเป็นอย่างมาก จนในเวลาต่อมาประธานาธิบดีเช็ก วาเครฟ ฮาเวล ( Václav Havel) ได้ให้การสนับสนุนโครงการก่อสร้างนี้ ด้วยความหวังที่จะให้แดนซิงเฮาส์เป็นศูนย์กลางทางกิจกรรมวัฒนธรรม
เกห์รี ได้สรรค์สร้างอาคารด้วยไอเดียมาจากการเต้นรำของนักเต้นรำหญิงชาย ซึ่งเดิมได้ตั้งชื่อไว้ว่าเฟรดและจินเกอร์ ที่ย่อมาจากชื่อจริงของนักเต้นรำชาวอเมริกันเฟรด แอสแตร์และจินเกอร์ โรเจอส์ แต่ชื่อนี้ปัจจุบันไม่นิยมใช้กันแล้ว จนกระทั่งเกห์รีต่อมาเคยกล่าวไว้ว่า "กลัวที่จะส่งศิลปที่ไร้ค่าจากแดนมะกันฮอลลีวูดสู่กรุงปราก"
จากรูปลักษณ์ภายนอกอันโดดเด่น ทำให้ธนาคารแห่งประเทศเช็ก ได้นำมาตราในเหรียญเงินมูลค่า 2,000 โครูนาเช็ก ซึ่งเป็นแบบสุดท้ายในชุดซีรีส์ "10 ศตวรรษแห่งสถาปัตยกรรม" (Ten Centuries of Architecture)
ออชีแมก
ออชีแมก (; ) เป็นเมืองทางตะวันตกเฉียงใต้ของประเทศโปแลนด์ อยู่ในเขตจังหวัดออปอแล มีเนื้อที่ 3.25 ตารางกิโลเมตร ในปี ค.ศ 2006 มีประชากร 9,944 คน
ในช่วงกลางศตวรรษที่ 19 เมืองออชีแมกตั้งอยู่บนเส้นทางรถไฟสายสำคัญคือ ลูบลีแญตส์–ออปอแล และเมืองได้พัฒนาอย่างรวดเร็ว หลังจากสงครามโลกครั้งที่สอง เมืองออชีแมกได้กลายเป็นส่วนหนึ่งของประเทศโปแลนด์ ประชาชนในท้องถิ่นได้ถูกขับไล่ออก
กรอตกุฟ
กรอตกุฟ (; ) เป็นเมืองทางตะวันตกของประเทศโปแลนด์ อยู่ในเขตจังหวัดออปอแล ห่างจากเมืองบแชกประมาณ 20 กิโลเมตร มีเนื้อที่ 9.88 ตารางกิโลเมตร ในปี ค.ศ 2007 มีประชากร 8,709 คน เมืองนี้เป็นเมืองทางเศรษฐกิจที่สำคัญ ได้แก่ การเกษตรและการบริการ
ก่อนปี ค.ศ. 1945 เมืองเป็นส่วนหนึ่งของประเทศเยอรมนี หลังจากสงครามโลกครั้งที่สองประชากรชาวเยอรมันถูกขับไล่ออกจากเมือง ตามมติข้อตกลงพอทสดัม
ซาวัตสกีแย
ซาวัตสกีแย (; ) เป็นเมืองทางตอนใต้ของประเทศโปแลนด์ อยู่ในเขตจังหวัดออปอแล มีเนื้อที่ 16.52 ตารางกิโลเมตร ในปี ค.ศ 2006 มีประชากร 8,331 คน ในช่วงสงครามโลกครั้งที่สองเยอรมนีได้ยึดครองเมืองในปี ค.ศ. 1936-1945
วอลต์ดิสนีย์คอนเสิร์ตฮอลล์
วอลต์ดิสนีย์คอนเสิร์ตฮอลล์ () เป็นอาคารหอประชุมที่ 4 ของลอสแอนเจลิสมิวสิกเซนเตอร์ (Los Angeles Music Center) ตั้งอยู่ระหว่างโฮปสตรีท (สายที่ 1 และที่ 2) บนถนนเลขที่ 111 แกรนด์อะเวนนู ใจกลางเมืองลอสแอนเจลิส มลรัฐแคลิฟอร์เนีย อาคารประกอบด้วยที่นั่งขนาด 2,265 ที่ เป็นที่ของวงออเคสตรา "ลอสแอนเจลิสฟิลฮาร์มอนิค" (Los Angeles Philharmonic) และคณะขับร้องหมู่ "ลอสแอนเจลิสมาสเตอร์คอเรล" (Los Angeles Master Chorale) ได้รับการออกแบบโดยสถาปนิกรางวัลพริตซ์เกอร์สัญชาติแคนาดา-อเมริกา แฟรงก์ เกห์รี ใช้เวลาก่อสร้าง 5 ปี ตั้งแต่ 1999-2003 อาคารได้เปิดตัวในวันที่ 24 ตุลาคม ปี 2003
อาคารได้เริ่มขึ้นเมื่อลิเลียน ดิสนีย์ภรรยาของวอลต์ ดิสนีย์ บริจาคเงินเป็นจำนวน 50 ล้านดอลลาร์ ในปี 1987 เพื่อใช้สร้างสถานที่แสดงสำหรับประชาชนแห่งนครลอสแอนเจลิสและเป็นการแสดงถึงการอุทิศตัวต่องานศิลปะของวอลต์ ดิสนีย์และต่อเมือง แต่สุดท้ายอาคารแห่งนี้ต้องใช้งบประมาณสูงถึง 274 ล้านดอลลาร์ โดยแค่อาคารจอดรถอย่างเดียวก็ใช้งบถึง 110 ล้านดอลลาร์ อาคารได้ร่วมกันออกแบบอย่างซับซ้อนโดยมีเกห์รีเป็นผู้ออกแบบ และระบบเสียงภายในอาคารโดยมีนักโสตศาสตร์ชาวญี่ปุ่น "ยาซุฮิสะ โตโยต้า" (Yasuhisa Toyota) ร่วมออกแบบ อาคารได้รับคำสรรเสริญอย่างมากในความต่างจากอาคารหอประชุมของลอสแอนเจลิสมิวสิกเซนเตอร์ก่อนหน้านี้
อาคารประกอบด้วยโครงสร้างและผื้นผิวนอกทั้งหมดทำจากเหล็กกล้าไร้สนิม ซึ่งต่อมาส่งผลให้เกิดการสะท้อนแสงต่อบ้านเรือนรอบบริเวณ ทำให้อาคารรอบข้างได้รับความร้อนจากการสะท้อนเข้าไปด้วย จนสุดท้ายในปี 2005 ทางบริษัทออกแบบต้องกลับมาแก้ปัญหาด้วยใช้การวัสดุยับยั้งการสะท้อนแสงให้ลดลง
วอลต์ดิสนีย์คอนเสิร์ตฮอลล์จัดได้ว่าเป็นหนึ่งในงานที่สะท้อนลัทธิคตินิยมเปลี่ยนแนว ที่สำคัญที่สุดงานหนึ่ง และยังถือเป็นหนึ่งในงานที่สร้างชื่อเสียงให้กับเกห์รีเป็นอย่างมาก
อีวานา ลูคอวิช
อีวานา ลูคอวิช เกิดวันที่ 18 กรกฎาคม พ.ศ. 2535 เป็นนักกีฬาวอลเลย์บอลหญิงชาวเซิร์บ ผู้ทำหน้าที่ในตำแหน่งตัวตีบีหลัง ให้แก่สโมสรไอเดียขอนแก่น
ผู้เผด็จการโรมัน
ในสาธารณรัฐโรมัน ผู้เผด็จการ คือ "แมจิสเทรตวิสามัญ" (magistratus extraordinarius) โดยมีอำนาจเด็ดขาดในการดำเนินภาระนอกเหนือจากแมจิสเทรตสามัญ (magistratus ordinarius) ตำแหน่งผู้เผด็จการเป็นการประดิษฐ์กฎหมายที่เดิมชื่อ Magister Populi (นายประชาชน) คือ นายแห่งกองทัพพลเมือง คำนี้มาจากคำว่า dicto หมายถึง สั่งการ
วุฒิสภาโรมันผ่านกฤษฎีกาวุฒิสภา (senatus consultum) อนุญาตกงสุลให้เสนอชื่อผู้เผด็จการ ซึ่งเป็นข้อยกเว้นเดียวของหลักมีผู้ดำรงตำแหน่งเดียวกันหลายคน (collegiality) และความรับผิดชอบ (ความรับผิดทางกฎหมายสำหรับการกระทำในตำแหน่ง) ตามกฎหมายโรมัน มีผู้ได้รับแต่งตั้งคนเดียว และเป็นแมจิสเทรตสูงสุด ไม่มีความรับผิดทางกฎหมายสำหรับการกระทำในตำแหน่ง มีลิกเตอร์ (องครักษ์) 24 คนรับใช้ อนุญาตให้มีผู้เผด็จการได้คนเดียว เนื่องจากมีอำนาจสิทธิ์ขาดใหญ่ (imperium magnum) ซึ่งสามารถลบล้าง ปลดหรือประหารชีวิตคุรูเลแมจิสเทรต (curule magistrate) ซึ่งถืออำนาจสิทธิ์ขาดได้
มีผู้เผด็จการหลายแบบแตกต่างกันตามสาเหตุการสถาปนา รูปแบบที่พบบ่อยที่สุด และที่สัมพัน์กับผู้เผด็จการโรมันมากที่สุด คือ rei gerundae causa "เพื่อจัดการปัญหา" ซึ่งแทบทุกครั้งเกี่ยวข้องกับการนำกองทัพเข้าสู่สมรภูมิและเจาะจงข้าศึกให้รบ มีผู้เผด็จการอย่างน้อยหนึ่งคนได้รับกำหนดให้เป็น seditionis sedandae et rei gerundae causa "เพื่อกำราบการกบฏและจัดการปัญหา" ผู้เผด็จการยังได้รับแต่งตั้งให้ทำหน้าที่ปกครองหรือทางศาสนา เช่น จัดการเลือกตั้ง (omitiorum habendorum causa เป็นรูปแบบผู้เผด็จการที่พบบ่อยที่สุดเป็นอันดับสอง) หรือการตอกตะปูเข้าเทวสถานจูปิเตอร์อ็อปติมัสแม็กซิมัสเพื่อยุติโรคติดต่อร้ายแรง (clavi figendi causa)
โรมันเลิกตั้งผู้เผด็จการหลังยุคสงครามพิวนิกครั้งที่สอง มีการฟื้นฟูตำแหน่งระหว่างสงครามกลางเมืองโรมันโดยลูเซียส คอร์นีเลียส ซุลลา เฟลิกซ์ จูเลียส ซีซาร์ยังได้รับแต่งตั้งเป็นผู้เผด็จการในหลายโอกาส จักรพรรดิโรมันเลี่ยงการใช้ยศดังกล่าวเพื่อเลี่ยงคำตำหนิที่ตามมาซึ่งเป็นผลของผู้เผด็จการสองคนหลังสุดนี้
สายไหม ปลัดศรีช่วย
สายไหม ปลัดศรีช่วย (ชื่อเล่น: อ้อม; 8 สิงหาคม พ.ศ. 2530 — ) เป็นนักกีฬาวอลเลย์บอลหญิงชาวไทย และเธอเคยเป็นอดีตผู้เล่นทีมชาติไทย
เคพีเอ็น อวอร์ด ครั้งที่ 24
เคพีเอ็น อวอร์ด ครั้งที่ 24 เป็นการประกวดร้องเพลงถ้วยพระราชทานชิงชนะเลิศแห่งประเทศไทย ปีที่ 24ในสัปดาห์ที่ 1 เป็นการแข่งขันในหัวข้อ "เพลงที่บ่งบอกถึงตัวตน" มีรายละเอียดดังนี้
ในสัปดาห์ที่ 2 เป็นการแข่งขันในหัวข้อ "ศิลปินต้นแบบ" มีรายละเอียดดังนี้
ในสัปดาห์ที่ 3 เป็นการแข่งขันในหัวข้อ " ลูกทุ่ง Las Vagus" มีรายละเอียดดังนี้
ในสัปดาห์ที่ 4 เป็นการแข่งขันในหัวข้อ "Be My Guest" มีรายละเอียดดังนี้
ในสัปดาห์ที่ 5 เป็นการแข่งขันในหัวข้อ "Let’s Party " มีรายละเอียดดังนี้
กิตติยากรณ์ ผ่านสำแดง
กิตติยากรณ์ ผ่านสำแดง (ชื่อเล่น: ปังปอนด์; 4 มกราคม พ.ศ. 2531 — ) เป็นนักกีฬาวอลเลย์บอลหญิงทีมชาติไทย และเธอเคยเป็นอดีตผู้เล่นทีมชาติไทย
ฐิตา ล่ำซำ
ฐิตา ล่ำซำ (, 17 มกราคม พ.ศ. 2543 -) นักสเก๊ตลีลาหญิง (หญิงเดี่ยว) สัญชาติไทย เชื้อชาติไทย ฐิตา ล่ำซำ หรือน้องปาล์มมี่เป็นนักกีฬาฟิกเกอร์สเก็ตไทยคนแรกที่สามารถทำคะแนขั้นต่ำ เพื่อเข้าแข่งขันระดับโลกในการแข่งขัน ISU World Junior Figure Skating Championships 2014, 2015, 2016 และ ISU Four Continents Figure Skating Championships 2016
ปัจจุบันน้องปาล์มมี่มีผู้ฝึกสอน 2 ท่าน ท่านแรก ผู้ฝึกสอนชาวจีน Coach Pang Rui (Tina) Coach Tina สอนฟิกเกอร์สเก็ต ในประเทศไทย เป็นเวลา 8 ปี 
ท่านที่สอง ผู้ฝึกสอนลูกครึ่งไทย – อเมริกัน Coach Chrisha Leann Gossard
ในช่วงปิดภาคฤดูร้อน น้องปาล์มมี่จะเดินทางไปฝึกซ้อมที่ประเทศสหรัฐอเมริกา กับ Coach Anthony Liu ซึ่ง Coach Anthony Liu เป็นแชมป์ประเทศออสเตรเลียหลายสมัยและเป็นตัวแทนนักกีฬาฟิกเกอร์สเก็ตของประเทศ ไปแข่งขันโอลิมปิคถึงสองสมัย
2014    ได้รับรางวัลนักกีฬาฟิกเกอร์สเก็ตติ้งดีเด่น คนแรกของสมาคมกีฬาฟิกเกอร์และสปีดสเก็ตติ้งแห่งประเทศไทย
พรทิพย์ แสนตรง
พรทิพย์ แสนตรง (ชื่อเล่น: ปุ๋ย; 11 สิงหาคม พ.ศ. 2531 — ) เป็นนักกีฬาวอลเลย์บอลหญิงชาวไทย และเธอเคยเป็นอดีตผู้เล่นทีมชาติไทย
แอนสท์ ฟรีดริช ชูมาเคอร์
แอนสท์ ฟรีดริช "ฟริทซ์" ชูมาเคอร์ (; 19 สิงหาคม ค.ศ. 1911 – 4 กันยายน ค.ศ. 1977) เป็นผู้มีอิทธิพลระดับนานาชาติ ในการเป็นนักคิดทางสถิติและเศรษฐศาสตร์ในสหราชอาณาจักร เป็นที่ปรึกษาทางเศรษฐกิจและเป็นหัวหน้าคณะกรรมการถ่านหินแห่งสหราชอาณาจักร ความคิดของเขากลายเป็นที่พูดถึงไปในช่วงคริสต์ทศวรรษ 1970 และเขาเป็นที่รู้จักกันดีที่สุดสำหรับบทวิจารณ์เศรษฐกิจตะวันตกและข้อเสนอเกี่ยวกับสำหรับเทคโนโลยีระดับมนุษย์ เทคโนโลยีการกระจายอำนาจ และเทคโนโลยีที่เหมาะสม
ชูมาเคอร์เกิดที่เมืองบอนน์ ประเทศเยอรมนี ในปี ค.ศ. 1911 พ่อของเขาเป็นอาจารย์เศรษฐศาสตร์การเมือง ชูมาเคอร์เรียนที่เมืองบอนน์ และ เบอร์ลิน และประเทศอังกฤษ ที่โรงเรียนโรดส์ และมหาวิทยาลัยออกซฟอร์ด ในปี 1930 ภายหลังศึกษาที่มหาวิทยาลัยโคลัมเบีย ประเทศสหรัฐอเมริกา เขาทำงานในธุรกิจ, ฟาร์ม และวารสารศาสตร์
ชูมาเคอร์เกิดที่เมืองบอนน์ ประเทศเยอรมนี ในปี ค.ศ. 1911 พ่อของเขาเป็นอาจารย์เศรษฐศาสตร์การเมือง ชูมาเคอร์เรียนที่เมืองบอนน์ และ เบอร์ลิน และประเทศอังกฤษ ที่โรงเรียนโรดส์ และมหาวิทยาลัยออกซฟอร์ด ในปี 1930 ภายหลังศึกษาที่มหาวิทยาลัยโคลัมเบีย ประเทศสหรัฐอเมริกา เขาทำงานในธุรกิจ, ฟาร์ม และวารสารศาสตร์
ในปี ค.ศ. 1955 ชูมาเคอร์ได้เดินทางไปยังประเทศพม่า เพื่อเป็นที่ปรึกษาทางด้านเศรษฐกิจในขณะนั้น เขาได้พัฒนาหลักการเศรษฐกิจโดยเขาเรียกว่า "พุทธเศรษฐศาสตร์" บนพื้นฐานของความเชื่อที่ว่า บุคคลต้องทำงานที่ดีสำหรับการพัฒนามนุษย์ที่เหมาะสม
นอกจากนั้นเขายังประกาศอีกว่า "การผลิตทรัพยากรในท้องถิ่นสำหรับความต้องการของท้องถิ่น เป็นวิธีการที่มีเหตุผลมากที่สุดของชีวิตบนทางเศรษฐกิจ" ชูมาเคอร์ได้เดินทางไปยังประเทศแถบกลุ่มโลกที่สามเพื่อส่งเสริมให้องค์กรปกครองท้องถิ่นสร้างเศรษฐกิจแบบพึ่งพาตนเอง ประสบการณ์ของของชูมาเคอร์ ทำให้เขากลายเป็นผู้บุกเบิกเทคโนโลยีแบบ :เทคโนโลยีระบบนิเวศที่เหมาะใช้บังคับกับขนาดชุมชน เป็นแนวคิดที่คล้ายคลึงกับอีวาน อิลลิช
ในปี ค.ศ. 1966 ทฤษฎีของเขาได้รับการพัฒนาขึ้นสำหรับการรวมลักษณะประจำตัว เช่น ", และ "" เขาเป็นผู้ดูแลทรัพย์สินของ และในปี 1970 เขาก็ได้เป็นประธานสมาคมดิน
ชูมาเคอร์ได้รับอิทธิพลจากมหาตมา คานธี และเจซี คุมาราปปา และแนวคิดของคานธี เรื่อง "เศรษฐกิจอย่างยั่งยืน" และเทคโนโลยีที่เหมาะสม และในปี ค.ศ. 1973 ชูมาเคอร์กล่าวถึงแนวคิดของคานธีว่า เป็นแนวคิด 'เศรษฐกิจที่ยิ่งใหญ่ที่สุดของคน' และเข้ากันได้เมื่อเทียบกับวัตถุนิยม
วิลลี โคเบิร์น
วิลลี ซิมป์สัน โคเบิร์น (; 13 เมษายน ค.ศ. 1941 – 5 ธันวาคม ค.ศ. 2015) เป็นนักฟุตบอลชาวสกอตแลนด์ เคยเล่นให้กับสโมสรฟุตบอลเซนต์จอห์นสตัน นอกจากนี้ยังเล่นให้กับสโมสรฟอร์ฟาร์แอทเลติกและคาวเดนบีท โคเบิร์นเข้าร่วมสโมสรเซนต์จอห์นสตันจากครีฟฟ์ เอิร์นโกรฟ ในปี ค.ศ. 1962 เขาเสียชีวิตเมื่อวันที่ 5 ธันวาคม ค.ศ. 2015 สิริอายุ 74 ปี
บ๊อบ อาร์มสตรอง (นักบาสเกตบอล)
ธีโอดอร์ โรเบิร์ต อาร์มสตรอง ( , 17 มิถุนายน ค.ศ. 1933 – 5 มกราคม ค.ศ. 2016) เป็นนักบาสเกตบอลชาวอเมริกัน บ๊อบเกิดที่เมือง ดีทรอยต์,รัฐมิชิแกน ประเทศสหรัฐอเมริกา เขาเล่นที่วิทยาลัยมลรัฐมิชิแกน
เขาถูกเลือกโดยซาคราเมนโตคิงในการดราฟผู้เล่นในปี 1955เขาเล่นในทีมโกลเดนสเตท วอริเออร์ (1956–1957) ในNBA สำหรับ 19 เกม.
ปราชกา
ปราชกา (; ) เป็นเมืองทางตะวันตกเฉียงใต้ของประเทศโปแลนด์ อยู่ในเขตจังหวัดออปอแล มีเนื้อที่ 9.45 ตารางกิโลเมตร ในปี ค.ศ 2012 มีประชากร 11,000 คน ในช่วงการแบ่งโปแลนด์ครั้งที่ 2 เมืองได้ถูกรวมเข้ากับราชอาณาจักรปรัสเซีย
ตั้งแต่ปี ค.ศ. 1975–1998 เมืองได้เป็นส่วนหนึ่งของจังหวัดตแชญสตอคอวา
ปัตชกุฟ
ปัตชกุฟ (; ) เป็นเมืองในจังหวัดออปอแล มีเนื้อที่ 6.6 ตารางกิโลเมตร ในปี 2006 มีประชากร 8,147 คน เมืองยังคงเก็บรักษาป้อมปราการในยุคกลางของเมืองไว้ ในช่วงปลายศตวรรษที่ 15 เมืองได้พัฒนาไปอย่างรวดเร็ว เมืองมีอาคารโบราณเป็นจำนวนมากเช่นป้อมปราการ
ในปี ค.ศ. 1742 หลังจากสงครามไซลีเซีย เมืองปัตชกุฟถูกยึดครองโดยราชอาณาจักรปรัสเซีย และกลายเป็นส่วนหนึ่งของจักรวรรดิเยอรมัน
พระสีหนุ (เมือง)
เมืองพระสีหนุ (, "กรงเปรียะสีหนุ") หรือ กำปงโสม (; "ก็อมปวงโสม") เป็นเมืองชายทะเลยอดนิยมมากที่สุดของประเทศกัมพูชา และเป็นเมืองเอกของจังหวัดพระสีหนุ อยู่ห่างจากกรุงพนมเปญ 246 กิโลเมตร ไปทางตะวันตกเฉียงใต้ มีประชากร 89,846 คน
เมืองพระสีหนุมีชายหาดทั้งหมด 5 แห่ง ว่ากันว่าที่สวยที่สุด คือ หาดสุขาและหาดโอจือเตียล (Occheuteal) เมืองพระสีหนุติดอันดับ 8 ในการจัดอันดับ 10 สุดยอดหาดในเอเชีย โดยหนังสือพิมพ์ ของ ประเทศออสเตรเลีย
ชื่อทางการของเมืองในภาษาเขมร คือ "กรง" (กรุง, นคร, เมือง) "เปรียะ" (พระ) "สีหนุ" (พระนามของพระมหากษัตริย์รัชกาลก่อน) รวมกันเป็น "เมืองพระสีหนุ" พระบาทสมเด็จพระนโรดม สีหนุ (ขึ้นครองราชย์ 2484-2498, 2536-2547) ยังทรงเป็นที่เคารพนับถือเป็นบิดาของชาติ คำว่า "สีหนุ" มาจากภาษาสันสกฤต แบ่งเป็นคำภาษาบาลี 2 คำ ได้แก่ "สีห" (สิงห์) และ "หนุ" (กราม, ขากรรไกร)
จักรพรรดิถั่ญ ท้าย
สมเด็จพระจักรพรรดิถั่ญ ท้าย (; 14 มีนาคม ค.ศ. 1879 – 24 มีนาคม ค.ศ. 1954) แห่งราชวงศ์เหงียน พระนามเดิม เจ้าชายเหงียน ฟุก บื๋ว เลิน () พระราชโอรสของสมเด็จพระจักรพรรดิสุก ดึ๊ก และสมเด็จพระจักรพรรดินีตือ มิญ ครองราชย์ตั้งแต่ยังมีพระชนมายุ 10 พรรษา และทรงครองราชย์แต่ปี ค.ศ. 1889 – ค.ศ. 1907
เมื่อจักรพรรดิด่ง คั้ญขึ้นเถลิงราชสมบัติ เจ้าชายบืว เลินกับพระมารดาของพระองค์ถูกกักบริเวณไว้อยู่ในพระตำหนักจากการที่ได้มีการติดต่อกับผู้ที่ต่อต้านพระองค์ เมื่อจักรพรรดิด่ง คั้ญทรงเสด็จสวรรรคต เจ้าอาณานิคมฝรั่งเศสและเสนาบดีอำมาตย์ขุนนาง ตกลงปลงใจให้เจ้าชายบืว เลินเป็นผู้เหมาะสมต่อการสืบราชสมบัติ ด้วยความหลังอันเจ็บปวดพระทัยที่ได้สูญเสียพระสวามีไปจากการที่ถูกลอบปลงพระชนม์นั้น ผู้เป็นพระราชชนนีของพระองค์ได้ทรงกันแสงเมื่อพระราชโอรสของพระองค์ได้ถูกเชิญออกจากพระตำหนัก ด้วยความเกรงกลัวว่าพระองค์จะต้องพบกับชะตากรรมอย่างเดียวกับพระราชชนก หลังจากนั้นแล้ว พระองค์ได้ขึ้นครองราชสมบัติเป็นพระจักรพรรดิแห่งเวียดนาม ประกาศใช้รัชศกว่า ถั่ญ ท้าย
ด้วยพระชนมายุเพียง 10 พรรษา พระองค์เป็นที่ยอมรับกันโดยทั่วว่าพระองค์ทรงมีความฉลาดเฉลียวมาก ขณะที่จักรพรรดิด่ง คั้ญ มีท่าทีที่เป็นมิตรของฝรั่งเศสนั้น จักรพรรดิถั่ญ ท้าย กลับทรงพยายามต่อต้านฝรั่งเศสอย่างลับๆ แม้ว่าพระองค์จะไม่ได้ก่อกบฏโดยทันที (ซึ่งเหมือนกับการปลงพระชนม์พระองค์เองในทางการเมือง) พระองค์จึงไม่ได้แสดงความคิดนั้นของพระองค์โดยตรง แต่ทรงพยายามแสดงท่าทีและพระดำรัสที่ค่อนข้างแอบกระแทกกระทั้นอยู่เสมอ เพื่อให้เห็นว่าพระองค์นั้นเป็นมิตรกับตะวันตก พระองค์ยังถือว่าพระองค์เป็นคนของประชาชน และเป็นจักรพรรดิผู้ปกป้องแผ่นดินอย่างถึงแก่น พระองค์มักจะเสด็จออกจากพระราชวังและสวมฉลองพระองค์อย่างสามัญชนและไต่ถามประชาชนเกี่ยวกับการปกครองอยู่เสมอ
พระองค์ยังเป็นพระจักรพรรดิพระองค์แรกของเวียดนามที่ทรงตัดพระเกศาเป็นแบบฝรั่งเศสและทรงเรียนรู้การขับรถ พระองค์ยังสนับสนุนการศึกษาแบบฝรั่งเศส แต่ยังทรงเก็บความรู้สึกอันขมขื่นต่อการปกครองของฝรั่งเศสในแผ่นดินของพระองค์ นอกจากนี้ พระองค์ยังสนับสนุนโครงการการก่อสร้างเป็นอันมากและยังทรงสนพระทัยต่อการดำเนินชีวิตประจำวันของราษฎรด้วย เมื่อพระองค์ทรงเสด็จพบกับกลุ่มประชาชน พระองค์จะทำในสิ่งที่ประชาชนอเมริกาเรียกว่า "การประชุมเมือง" (Town Hall meetings) ซึ่งพระองค์จะประทับบนเสื่อกับบรรดาราษฎรที่เข้าเฝ้าพระองค์ที่ร่ายล้อมอยู่รอบพระองค์ เพื่อที่พระองค์จะปรึกษาหารือรับฟังความเห็นของราษฏรอยู่ต่อเนื่องทุกวัน
จากนั้น พระจักรพรรดิทรงเริ่มรู้ถึงการที่มีสายของฝรั่งเศสเข้ามาแฝงอยู่ในพระราชวังของพระองค์ พระองค์จึงแกล้งเสียพระสติเพื่อที่จะไม่ให้มีการตรวจสอบพระองค์ได้ กับบรรดาผู้จับตาของพระองค์เชื่อว่าพระองค์เสียพระสติอย่างไม่น่าจะเป็นอันตรายอะไรนัก พระองค์จึงสามารถดำเนินพระราชกรณียกิจได้มากขึ้นเพื่อความเป็นเอกราชของเวียดนามขณะที่พระองค์เริ่มรอวันที่จะโค่นล้มอำนาจอาณานิคมนี้ออกไป พระองค์ได้พยายามเข้าร่วมกับขบวนการต่อต้านฝรั่งเศสแต่ถูกฝรั่งเศสจับได้และประกาศว่าพระองค์เสียพระสติและบังคับพระองค์ให้สละราชสมบัติ
ปี ค.ศ. 1907 พระราชโอรสของพระองค์ขึ้นครองราชย์เป็นสมเด็จพระจักรพรรดิซวี เติน พระองค์ถูกเนรเทศไปยังเมืองหวุงเต่าในเวียดนามใต้ และเมือพระราชโอรสพยายามก่อกบฏอีก ทั้งสองพระองค์จึงถูกเนรเทศไปยังเกาะเรอูนียง ในปี ค.ศ. 1916
พระองค์ยังไม่เคยยอมแพ้ต่อการพยายามปลดปล่อยแผ่นดินจนกระทั่งปี ค.ศ. 1945 พระองค์ได้รับอนุญาตให้เสด็จกลับเวียดนามแต่ยังทรงถูกกักบริเวณในเมืองหวุงเต่า พระองค์เสด็จสวรรคตที่เมืองไซง่อน ในวันที่ 24 มีนาคม ค.ศ. 1954
ศาสนาผี
ศาสนาผี () เป็นศัพท์จำแนกใช้กับศาสนาชาติพันธุ์ที่ประชากรลาว 30.7% นับถือ มีประเพณีเดียวกับที่คนอีสานและคนไทยในประเทศไทยปฏิบัติ ศาสนาเหล่านี้เป็นสรรพเทวนิยม และแบบลักษณ์พหุเทวนิยม-วิญญาณนิยม ซึ่งรวมบทบาทเชมัน หมวดหมู่นี้รวมประเพณีพื้นบ้านลาวและไท-กะไดอื่น ขมุและมอญ-เขมรอื่น ตลอดจนศาสนาม้ง-เมี่ยน ทิเบต-พม่า และกลุ่มชาติพันธุ์อื่นของลาว
ผี (ຜີ) เป็นเทพารักษ์สิ่งปลูกสร้างหรือพื้นที่ของสถานที่ สิ่งหรือปรากฏการณ์ธรรมชาติ ผียังเป็นวิญญาณบรรพบุรุษและวิญญาณอื่นที่ปกปักษ์ผู้คน และยังมีวิญญาณมุ่งร้าย เทพารักษ์สถานที่ เช่น ผีวัด (ຜີວັດ) และหลักเมือง (ຫລັກເມືອງ) มีการเฉลิมฉลองด้วยการชุมนุมของชุมชนและการถวายอาหาร การแปลงเทพเจ้าฮินดูรวมอยู่ในรายการเทพเจ้าด้วย เทพเจ้ามิใช่ฮินดูพื้นเมืองเรียก ผีแถน (ຜີແຖນ) ผีแถนพบทั่วไป บางตนเชื่อมโยงกับธาตุสากล คือ สวรรค์ ดิน ไฟและน้ำ
ชาวลาวยังเชื่อวิญญาณสามสิบสองตนที่เรียก ขวัญ (ຂວັນ) ซึ่งปกปักษ์ร่างกาย และมีการประกอบพิธีกรรมบายศรี (ບາສີ) ระหว่างโอกาสสำคัญหรือเวลาที่มีความวิตกกังวลเพื่อผูกมัดวิญญาณกับร่างกาย และเชื่อว่าหากวิญญาณเหล่านี้ไม่อยู่กับตัวจะนำพาความเจ็บป่วยหรืออันตรายมา พิธีกรรมบายศรีเรียกขวัญทั้งสามสิบสองกลับมาเพื่อให้สุขภาพ ความมั่งคั่งและความเป็นอยู่ดีของผู้เข้ารับพิธี มีการผูกสายฝ้ายรอบเอวของผู้เข้าร่วมพิธีเพื่อรักษาวิญญาณให้อยู่กับที่ มักมีการดำเนินพิธีกรรมเพื่อต้อนรับแขก ก่อนและหลังการเดินทางยาว และเป็นพิธีกรรมรักษาหรือหลังฟื้นตัวจากความเจ็บป่วย นอกจากนี้ยังเป็นพิธีกรรมศูนย์กลางในการแต่งงานลาวลุ่ม และพิธีการตั้งชื่อเด็กแรกเกิด
ในชีวิตประจำวัน คนส่วนมากเคารพผีที่สถิตอยู่ในศาลพระภูมิ และเชื่อว่าปกป้องบริเวณใกล้เคียงจากอันตราย การถวายดอกไม้ธูปเทียน และมีการขอการคุ้มครองและความช่วยเหลือจากวิญญาณระหว่างการเปลี่ยนแปลงหรือช่วงยากลำบาก เทพเจ้าธรรมชาติมีเทพเจ้าที่สถิตอยู่ในต้นไม้ ภูเขาและป่า วิญญาณชั่วร้าย (ผีเผต) มีขวัญของคนชั่วในชาติก่อนหรือตายโหง เช่น ผีปอบ (ຜີປອບ) และผีดิบ (ຜີດິບ) เทพเจ้าที่สัมพันธ์กับบางงสถานที่เช่น ครัวเรือน แม่น้ำหรือป่ามิได้ดีหรือชั่วในตัวเอง และบางครั้งของถวายจะรับประกันการช่วยหลือเกื้อกูลในกิจการของมนุษย์
เซนทราดิ
เซนทราดิ () เป็นตัวละครเหล่ากองทัพทหารของมนุษย์ต่างดาว, ที่มีลักษณะเป็นมนุษย์ยักษ์ (humanoid giant) และมักจะคู่ปรับสำคัญในการ์ตูนชุดเอนิเมะซีรีย์ของญี่ปุ่นในชื่อชุด ซุปเปอร์ไดเมนชั่นฟอเทรสมาครอส (The Super Dimension Fortress Macross)
มันเป็นการแปลทับศัพท์เป็นเซนเทรดิ (Zentradi), Zjentohlauedy, Zentrady และ Zentraedi สำหรับการ์ตูนซีรีย์เอนิเมะในชื่อชุด "มาครอส" ของญี่ปุ่น ด้วยการสะกดคำอ่านเป็น Zentraedi จึงเป็นหนึ่งวิธีที่ใช้กันมากที่สุดในการปรับประยุกต์ใช้ในบรรดาจำพวกการ์ตูนเอนิเมะชุดหุ่นยนต์ไฮเทคทั้งหลายของญี่ปุ่น
สโมสรฟุตบอลอยุธยา วอริเออร์
สโมสรอยุธยา วอร์ริเออร์ เป็นอดีตสโมสรฟุตบอลอาชีพในประเทศไทย ตั้งอยู่ที่จังหวัดพระนครศรีอยุธยา เคยแข่งขันในลีกภูมิภาค ดิวิชั่น 2 ฤดูกาล 2559 โดยการยืมสิทธิในการลงแข่งขันมาจากสโมสรพิจิตร เอฟซี
หลังจบฤดูกาล 2559 สโมสรได้เลื่อนชั้นขึ้นไปเล่นในไทยลีก 3 แต่ต้องคืนสิทธิในการลงแข่งขันให้พิจิตร เอฟซี จึงไปควบรวมกับสโมสรฟุตบอลอยุธยา ยูไนเต็ด ลงแข่งขันในนาม อยุธยา ยูไนเต็ด
ทีมสโมสรอยุธยา วอร์ริเออร์ ทีมน้องใหม่ ลีกดิวิชั่น 2 โซนภาคกลาง ด้วยการนำของสมทรง พันธ์เจริญวรกุล ประธานที่ปรึกษากิตติมศักดิ์ ประธานสโมสร อดิศักดิ์ พันธ์เจริญวรกุล ผู้จัดการทีม ประสิทธิ์ โชคกิจ ผู้ก่อตั้งสโมสรอยุธยา วอร์ริเออร์ แม้จะเป็นฤดูกาลแรกของสโมสรและต้องประสบปัญหาด้านเวลาเตรียมทีมที่มีเพียงน้อยนิด แต่ผู้บริหาร สตาร์ฟโคชและนักเตะ ต่างพยายามจะสร้างทีมให้ทำผลงานให้ดีที่สุดเพื่อแฟนบอลอยุธยา
http://www.thaileague.co.th/official/?r=Clubs/ClubData&id=148
พิพิธภัณฑ์กุกเกนไฮม์ บิลบาโอ
พิพิธภัณฑ์กุกเกนไฮม์ บิลบาโอ (; ) เป็นอาคารพิพิธภัณฑ์งานศิลปะสมัยใหม่และร่วมสมัย ตั้งอยู่ริมฝั่งแม่น้ำเนร์บีออน (Nervion) (แม่น้ำซึ่งไหลผ่านเมืองบิลบาโอสู่ทะเลกันตาเบรียในมหาสมุทรแอตแลนติก) ณ เมืองบิลบาโอ แคว้นบาสก์ ประเทศสเปน อาคารได้รับการออกแบบโดยแฟรงก์ เกห์รี สถาปนิกรางวัลพริตซ์เกอร์สัญชาติแคนาดา-อเมริกา เปิดตัวเมื่อวันที่ 18 ตุลาคม ค.ศ. 1997 โดยสมเด็จพระราชาธิบดีควน การ์โลสที่ 1 กษัตริย์สเปน ทรงให้เกียรติเป็นประธานเปิดอาคาร พิพิธภัณฑ์กุกเกนไฮม์เป็นหนึ่งในหลายพิพิธภัณฑ์ที่เป็นของมูลนิธิโซโลมอน อาร์. กุกเกนไฮม์ (Solomon R. Guggenheim Foundation) ซึ่งยังรวมถึงพิพิธภัณฑ์โซโลมอน อาร์. กุกเกนไฮม์ นครนิวยอร์ก ที่ออกแบบโดยแฟรงก์ ลอยด์ ไรต์ ด้วย อาคารแห่งนี้ได้ถูกสร้างขึ้นเพื่อใช้จัดแสดงงานศิลปะต่าง ๆ จากทั้งศิลปินชาวสเปนและทั่วโลก พิพิธภัณฑ์กุกเกนไฮม์ บิลบาโอ ยังถือได้ว่าเป็นหนึ่งในพิพิธภัณฑ์ที่ใหญ่ที่สุดแห่งหนึ่งในสเปน มีสถิติผู้เยี่ยมชมสูงถึง 1,103,211 คน
พิพิธภัณฑ์แห่งนี้ได้เริ่มขึ้นเมื่อรัฐบาลแคว้นบาสก์เสนอมูลนิธิโซโลมอน อาร์. กุกเกนไฮม์ ให้มาสร้างพิพิธภัณฑ์บริเวณท่าเรือเก่าริมฝั่งแม่น้ำในเมืองบิลบาโอ ซึ่งครั้งหนึ่งเคยเป็นแหล่งสร้างรายที่สำคัญได้ให้กับเมือง โดยรัฐบาลได้ออกค่าก่อสร้างในวงเงินจำนวน 100 ล้านดอลลาร์ ค่าระบบเสียงภายในจำนวน 50 ล้านดอลลาร์ ค่าจ้างทั้งหมด-จ่ายครั้งเดียวจำนวน 20 ล้านดอลลาร์ และกองทุนอุดหนุนอีก 12 ล้านดอลลาร์
พิพิธภัณฑ์แห่งนี้ถือเป็นหนึ่งในงานที่รับคำชื่นชมเป็นอย่างมากในงานสถาปัตยกรรมร่วมสมัย โดยได้รับการสรรเสริญว่า "เป็นช่วงเวลาสำคัญทางวัฒนธรรมสถาปัตยกรรม" เนื่องจากอาคารเป็นตัวแทนของ "หนึ่งในช่วงเวลาที่หาได้ยากยิ่งเมื่อทั้งคำวิจารณ์ หลักวิชาการ และความเป็นสาธารณะทั่วไปได้มารวมอยู่ในที่แห่งเดียว" พิพิธภัณฑ์แห่งนี้ได้รับคำยกย่องอย่างกว้างขวางในฐานะหนึ่งในงานออกแบบทางสถาปัตยกรรมที่มีความสำคัญมากที่สุดนับตั้งแต่คริสต์ทศวรรษ 1980 เป็นต้นมา จากการลงคะแนนโดยสถาปนิกที่เชียวชาญใน "เวิลด์อาร์คิเท็กเจอร์เซอร์เวย์" (World Architecture Survey) ค.ศ. 2010
ทีนจอ
ทีนจอ (, เกิดวันที่ 20 กรกฎาคม พ.ศ. 2489) เป็นนักเขียนและนักวิชาการชาวพม่า อดีตประธานาธิบดีแห่งสาธารณรัฐแห่งสหภาพพม่าคนที่ 9 หลังจากได้ดำรงตำแหน่งอย่างเป็นทางการในวันที่ 30 มีนาคม พ.ศ. 2559 และได้ลาออกเมื่อวันที่ 21 มีนาคม พ.ศ. 2561 เขาเป็นประธานาธิบดีที่มีอายุมากที่สุดและเป็นผู้นำพลเรือนคนแรกนับตั้งแต่การรัฐประหารในปี พ.ศ. 2505
เขาเป็นคนเชื้อสายมอญ-พม่าและได้รับการกล่าวถึงในฐานะหนึ่งในผู้ที่มีคุณสมบัติเหมาะสมจะดำรงตำแหน่งประธานาธิบดี หลังจากที่มีการเลือกตั้งเมื่อปี พ.ศ. 2558 และนางอองซานซูจี หัวหน้าสันนิบาตแห่งชาติเพื่อประชาธิปไตย ถูกตัดสิทธิ์จากข้อกำหนดในรัฐธรรมนูญ
ทีนจอเกิดเมื่อวันที่ 20 กรกฎาคม พ.ศ. 2489 เป็นบุตรของมี่นตุวูน นักเขียนและนักกวีผู้ได้รับความเคารพอย่างสูง ซึ่งได้รับเลือกเป็นสมาชิกสภาผู้แทนราษฎรเมื่อ พ.ศ. 2533
ทีนจอจบการศึกษาระดับปริญญาตรีและปริญญาโท สาขาเศรษฐศาสตร์ จากสถาบันเศรษฐศาสตร์ย่างกุ้ง พ.ศ. 2511 (ขณะนั้นเป็นส่วนหนึ่งของมหาวิทยาลัยอักษรศาสตร์และวิทยาศาสตร์ย่างกุ้ง) หลังจากนั้นจึงเดินทางไปศึกษาต่อที่สถาบันวิทยาการคอมพิวเตอร์ของมหาวิทยาลัยลอนดอนในปี พ.ศ. 2514-2515 และศึกษาที่โรงเรียนการจัดการอาร์เธอร์ ดี. ลิตเติล ในเมืองเคมบริดจ์ รัฐแมสซาชูเซตส์ สหรัฐในปี พ.ศ. 2530
หลังจบการศึกษา ทีนจอประกอบอาชีพหลายอย่าง รวมทั้งเคยเป็นอาจารย์มหาวิทยาลัยและเคยดำรงตำแหน่งรองหัวหน้ากองในกระทรวงอุตสาหกรรม และรองผู้อำนวยการในกรมเศรษฐสัมพันธ์ต่างประเทศ กระทรวงการวางแผนและการคลัง ระหว่างปี พ.ศ. 2513-2523 ก่อนจะเกษียณตัวเอง หลังจากกองทัพเริ่มกระชับอำนาจ เขายังเป็นนักเขียนภายใต้นามปากกาว่า "ดาละ บัน" ชื่อของนักรบชาวมอญชื่อดัง และเป็นประธานกองทุนดอคีนจี องค์กรช่วยเหลือคนในพื้นที่ยากไร้ที่สุดในพม่า ก่อตั้งโดยอองซานซูจี และตั้งชื่อตามชื่อของแม่ผู้ล่วงลับของเธอ
ทีนจอสมรสกับซุซุลวีน สมาชิกสภาผู้แทนราษฎรเมืองโต้น-กวะ ทางใต้ของประเทศพม่า และเป็นประธานของคณะกรรมการความสัมพันธ์ระหว่างประเทศของสภาผู้แทนราษฎร ขณะที่บิดาของซุซุลวีนหรือพ่อตาของทีนจอก็คือ อู้ลวีน ผู้ร่วมก่อตั้งสันนิบาตแห่งชาติเพื่อประชาธิปไตย
เมื่อวันที่ 15 มีนาคม พ.ศ. 2559 รัฐสภาพม่าได้จัดการประชุมสมาชิกสภาสูงและสภาล่างเพื่อเลือกประธานาธิบดี ทีนจอได้รับเลือกจากสมาชิกสภาของพม่าเกินครึ่งให้ดำรงตำแหน่งประธานาธิบดีคนใหม่ของพม่า นับเป็นประธานาธิบดีที่มาจากพลเรือนเป็นคนแรกในรอบกว่า 50 ปีของประเทศ
ผลการเลือกตั้งปรากฏว่า ทีนจอได้คะแนน 360 เสียง จากจำนวนสมาชิกสภาทั้งหมด 652 ที่นั่ง ตามด้วยอันดับสองคือ พลเอก มหยิ่นซเว ได้คะแนน 213 เสียง และอันดับ 3 นายเฮนรีบานที่ยู ได้ 79 คะแนน จึงทำให้พลเอก มหยิ่นซเว ได้เป็นรองประธานาธิบดีคนที่ 1 และนายเฮนรีบานที่ยู ได้เป็นรองประธานาธิบดีคนที่ 2
ทั้งนี้ ผู้ได้รับการเสนอชื่อชิงประธานาธิบดีของพม่ามีด้วยกัน 3 คน ได้แก่ ทีนจอ อายุ 70 ปี ซึ่งได้รับการเสนอชื่อจากสมาชิกสภาล่างหรือสภาผู้แทนราษฎร เฮนรีบานที่ยู ซึ่งได้รับการเสนอชื่อโดยสภาสูง และพลเอก มหยิ่นซเว อดีตนายทหารเกษียณอายุราชการ อายุ 64 ปี และได้รับการเสนอชื่อจากกองทัพที่รับการแต่งตั้งให้เข้าไปในสภาร้อยละ 25 หรือ 1 ใน 4
สาธารณรัฐประชาชนจีนในพาราลิมปิกฤดูร้อน 2012
ประเทศจีน เข้าร่วมแข่งขันพาราลิมปิกฤดูร้อน 2012 ที่กรุงลอนดอน สหราชอาณาจักร ระหว่างวันที่ 29 สิงหาคม ถึง 9 กันยายน ค.ศ. 2012
อาร์เชอร์ มาร์ติน
อาร์เชอร์ จอห์น พอร์เตอร์ มาร์ติน (; 1 มีนาคม ค.ศ. 1910 – 28 กรกฎาคม ค.ศ. 2002) เป็นนักเคมีชาวอังกฤษ เกิดที่กรุงลอนดอน เป็นบุตรของวิลเลียม อาร์เชอร์ พอร์เตอร์ มาร์ตินและลิเลียน เคต มาร์ติน (นามสกุลเดิม บราวน์) มาร์ตินเรียนที่โรงเรียนเบดฟอร์ดและเรียนต่อที่มหาวิทยาลัยเคมบริดจ์ หลังเรียนจบมาร์ตินทำงานที่ห้องปฏิบัติการเคมีฟิสิกส์และย้ายไปทำงานที่ห้องปฏิบัติการโภชนาการดันน์ในเคมบริดจ์ ในปี ค.ศ. 1938 มาร์ตินย้ายไปทำงานที่สถาบันวิจัยในเมืองลีดส์ ระหว่าง ค.ศ. 1946–1948 มาร์ตินดำรงตำแหน่งหัวหน้าฝ่ายชีวเคมีของบริษัทยาบูตส์ในเมืองนอตทิงแฮม ต่อมาในปี ค.ศ. 1952 มาร์ตินดำรงตำแหน่งหัวหน้าฝ่ายเคมีฟิสิกส์ของสถาบันแห่งชาติเพื่อการวิจัยทางการแพทย์ในกรุงลอนดอน
มาร์ตินมีความชำนาญในสาขาชีวเคมี เขาพัฒนาวิธีโครมาโทกราฟีหลายแบบ รวมถึงวิธีโครมาโทกราฟีแบบแบ่งส่วนขณะทดลองแยกกรดอะมิโน ภายหลังมาร์ตินพัฒนาวิธีโครมาโทกราฟีแบบแก๊ส ในปี ค.ศ. 1952 มาร์ตินและริชาร์ด ลอเรนซ์ มิลลิงตัน ซิงจ์ได้รับรางวัลโนเบลสาขาเคมี
ด้านชีวิตส่วนตัว มาร์ตินแต่งงานกับจูดิธ แบเกนอล ในปี ค.ศ. 1943 มีบุตรด้วยกัน 5 คน มาร์ตินเกษียณตัวเองในปี ค.ศ. 1984 และเสียชีวิตที่เมืองแลงแกร์รอนในปี ค.ศ. 2002
แซรอสดวงอาทิตย์ที่ 133
แซรอสชุดที่ 133 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 72 ครั้ง ซึ่งชุดแซรอสที่ 133 ประกอบไปด้วยสุริยุปราคาบางส่วน 12 ครั้ง สุริยุปราคาวงแหวน 6 ครั้ง สุริยุปราคาผสม 1 ครั้ง สุริยุปราคาเต็มดวง 46 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1219 – ค.ศ. 2499 กินเวลาทั้งสิ้น 1280.14 ปี
แซรอสดวงอาทิตย์ที่ 134
แซรอสชุดที่ 134 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 134 ประกอบไปด้วยสุริยุปราคาบางส่วน 10 ครั้ง สุริยุปราคาเต็มดวง 8 ครั้ง สุริยุปราคาผสม 16 ครั้ง สุริยุปราคาวงแหวน 30 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1248 – ค.ศ. 2510 กินเวลาทั้งสิ้น 1262.11 ปี
คาร์ลอส การ์เซีย
คาร์ลอส พอเลสติโค การ์เซีย หรือรู้จักกันในนาม คาร์ลอส พี การ์เซีย (4 พฤศจิกายน พ.ศ. 2439 - 14 มิถุนายน พ.ศ. 2514) เป็นครู กวี ทนายความ ข้าราชการ นักเศรษฐศาสตร์ นักการเมืองและเป็นผู้นำทางทหาร ผู้ซึ่งได้ดำรงตำแหน่งประธานาธิบดีคนที่ 8 ของฟิลิปปินส์ต้งแต่ 18 มีนาคม พ.ศ. 2500 ถึง 30 ธันวาคม พ.ศ. 2504 นอกจากนี้ยังเคยดำรงตำแหน่งรองประธานาธิบดีฟิลิปปินส์ รัฐมนตรีว่าการกระทรวงการต่างประเทศ สมาชิกวุฒิสภาของฟิลิปปินส์ ผู้ว่าการรัฐโบฮอล และสมาชิกของของสภาผู้แทนราษฎรฟิลิปปินส์จากโบฮอล
แซรอสดวงอาทิตย์ที่ 135
แซรอสชุดที่ 135 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 135 ประกอบไปด้วยสุริยุปราคาบางส่วน 10 ครั้ง สุริยุปราคาวงแหวน 45 ครั้ง สุริยุปราคาผสม 2 ครั้ง สุริยุปราคาเต็มดวง 6 ครั้ง และสุริยุปราคาบางส่วน 8 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1331 – ค.ศ. 2593 กินเวลาทั้งสิ้น 1262.11 ปี
แอลฟาโกะพบอี เซ-ดล
แอลฟาโกะพบอี เซ-ดลเป็นแมตช์หมากล้อม (โกะ) ห้าเกมระหว่างผู้เล่นหมากล้อมอาชีพชาวเกาหลีใต้ อี เซ-ดล และแอลฟาโกะ โปรแกรมโกะคอมพิวเตอร์ที่กูเกิล ดีปไมด์พัฒนา ระหว่างวันที่ 9 ถึง 15 มีนาคม 2559 แอลฟาโกะชนะรวดยกเว้นเกมที่ 4 ทุกเกมชนะโดยอีกฝ่ายถอนตัว มีการเปรียบเทียบแมตช์นี้กับแมตช์หมากรุกประวัติศาสตร์ระหว่างดีปบลูและแกรี คาสปารอฟในปี 2540
มีรางวัลสำหรับผู้ชนะ 1 ล้านดอลลาร์สหรัฐ เนื่องจากแอลฟาโกะเป็นผู้ชนะ จะบริจาครางวัลให้การกุศลซึ่งรวมยูนิเซฟ อี เซ-ดลจะได้ 170,000 ดอลลาร์สหรัฐ (150,000 ดอลลาร์สหรัฐสำหรับเข้าแข่งขันทั้งห้าเกม และอีก 20,000 ดอลลาร์สหรัฐสำหรับชนะในเกมที่ 4)
แมตช์นี้เล่นในกรุงโซล ประเทศเกาหลีใต้ โดยใช้กฎจีนโคมิ 7.5 แต้ม แต่ละสองฝ่ายมีเวลาคิด 2 ชั่วโมงบวกช่วงเบียวโยมิ 60 วินาที 3 ครั้ง
แมตช์เล่นที่โรงแรมโฟร์ซีซันส์ในกรุงโซล ประเทศเกาหลีใต้ในเดือนมีนาคม 2559 และมีการสตรีม (stream) วิดีทัศน์สดพร้อมคำบรรยายโดย ไมเคิล เรดมอนด์ (มืออาชีพ 9 ดั้ง) และคริส การ์ล็อก เอจา ฮวง สมาชิกทีมดีปไมด์และผู้เล่นโกะ 6 ดั้งมือสมัครเล่น วางหมากบนกระดานให้แอลฟาโกะ ซึ่งดำเนินการผ่านกูเกิลคลาวด์แพลตฟอร์มโดยมีเซิร์ฟเวอร์ตั้งอยู่ในสหรัฐ
สถาบันอาหาร
สถาบันอาหาร (National Food Institute) เป็นองค์กรเครือข่าย ภายใต้อุตสาหกรรมพัฒนามูลนิธิ สังกัดกระทรวงอุตสาหกรรม ก่อตั้งขึ้นเมื่อวันที่ 15 ตุลาคม พ.ศ. 2539
มีภารกิจหลักในการส่งเสริมและพัฒนาผู้ประกอบการด้านอาหาร ทั้งในด้านมาตรฐานการผลิต การวิจัยและข้อมูล การตรวจสอบทางห้องปฏิบัติการ การฝึกอบรม และการวิจัยและพัฒนาผลิตภัณฑ์ด้านอาหาร อีกทั้งเป็นที่ตั้งของ Thai Food Heritage ศูนย์การเรียนรู้เฉพาะทางเกี่ยวกับอาหารไทยแห่งแรกในประเทศไทย
สถาบันอาหาร จัดขึ้นจากแนวคิดภาครัฐ โดยกรมส่งเสริมการส่งออก (ปัจจุบันคือกรมส่งเสริมการค้าระหว่างประเทศ) กระทรวงพาณิชย์ สำนักงานพัฒนาวิทยาศาสตร์และเทคโนโลยีแห่งชาติ กระทรวงวิทยาศาสตร์และเทคโนโลยี และภาคเอกชน โดยกลุ่มอุตสาหกรรมอาหาร สภาอุตสาหกรรมแห่งประเทศไทย สภาหอการค้าแห่งประเทศไทย เพื่อหาองค์กรที่จะทำหน้าที่เป็นแกนหลักในการพัฒนาอุตสาหกรรมอาหารของไทย
รัฐบาลจึงมอบหมายให้สถาบันวิจัยเพื่อการพัฒนาประเทศไทย ดำเนินการศึกษา ถึงความจำเป็นในการจัดตั้งองค์กรขึ้นใหม่ จึงได้มีข้อสรุปและเสนอแนะให้จัดตั้งองค์กรขึ้นใหม่ ที่จะเป็นองค์กรหลักในการพัฒนาอุตสาหกรรมอาหารของไทย ในรูปแบบของสถาบัน จึงมีมติให้จัดตั้งสถาบันอาหารขึ้น ในวันที่ 15 ตุลาคม พ.ศ. 2539 ในรูปแบบองค์กรเครือข่าย ภายใต้อุตสาหกรรมพัฒนามูลนิธิ สังกัดกระทรวงอุตสาหกรรม ตามคำสั่งกระทรวงอุตสาหกรรมที่ 440/2539 ลงวันที่ 28 พฤศจิกายน 2539
แซรอสดวงอาทิตย์ที่ 136
แซรอสชุดที่ 136 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 136 ประกอบไปด้วยสุริยุปราคาบางส่วน 8 ครั้ง สุริยุปราคาวงแหวน 6 ครั้ง สุริยุปราคาผสม 6 ครั้ง สุริยุปราคาเต็มดวง 44 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1360 – ค.ศ. 2622 กินเวลาทั้งสิ้น 1262.11 ปี
โคลอี มันน์
เจนีวีฟ โคลอี มันน์ (; 12 พฤศจิกายน พ.ศ. 2533 —) เป็นนักกีฬาวอลเลย์บอลหญิงชาวอเมริกัน อดีตเธอเป็นผู้เล่นให้ทีมนครนนท์ ซึ่งเธอก็เล่นโชว์ฟอร์มได้ยอดเยี่ยมจนได้รับรางวัล ตัวบล็อกยอดเยี่ยมคู่กับปลื้มจิตร ถินขาว และพาทีมนครนนท์จบที่อันดับที่ 5 ปัจจุบัน โคลอี มันน์ เล่นให้กับสโมสรวอลเลย์บอลสุพรีม ชลบุรี ประจำฤดูกาลในปี 2016–2017 ปัจจุบันเธอได้เลิกเล่นแล้ว
แซรอสดวงอาทิตย์ที่ 137
แซรอสชุดที่ 137 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง ซึ่งชุดแซรอสที่ 137 ประกอบไปด้วยสุริยุปราคาบางส่วน 8 ครั้ง สุริยุปราคาเต็มดวง 10 ครั้ง สุริยุปราคาผสม 6 ครั้ง สุริยุปราคาวงแหวน 4 ครั้ง สุริยุปราคาผสม 3 ครั้ง สุริยุปราคาวงแหวน 32 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1389 – ค.ศ. 2633 กินเวลาทั้งสิ้น 1244.08 ปี
แซรอสดวงอาทิตย์ที่ 138
แซรอสชุดที่ 138 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง ซึ่งชุดแซรอสที่ 138 ประกอบไปด้วยสุริยุปราคาบางส่วน 7 ครั้ง สุริยุปราคาวงแหวน 50 ครั้ง สุริยุปราคาผสม 1 ครั้ง สุริยุปราคาเต็มดวง 3 ครั้ง และสุริยุปราคาบางส่วน 9 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1472 – ค.ศ. 2716 กินเวลาทั้งสิ้น 1244.08 ปี
แซรอสดวงอาทิตย์ที่ 139
แซรอสชุดที่ 139 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 139 ประกอบไปด้วยสุริยุปราคาบางส่วน 7 ครั้ง สุริยุปราคาผสม 12 ครั้ง สุริยุปราคาเต็มดวง 43 ครั้ง และสุริยุปราคาบางส่วน 9 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1501 – ค.ศ. 2763 กินเวลาทั้งสิ้น 1262.11 ปี
แญมอดลิน
แญมอดลิน (; ) เป็นเมืองในจังหวัดออปอแล มีเนื้อที่ 6.6 ตารางกิโลเมตร ในปี 2006 มีประชากร 8,147 คน
เดิมทีเป็นส่วนหนึ่งของดัชชีแห่งออปอแล หลังจากการสิ้นพระชนม์ของดยุกบอลกอที่ 1 เมืองแญมอดลินได้กลายเป็นเมืองหลวงของดัชชีแห่งออปอแล ตั้งแต่ปี ค.ศ. 1313-1382
แขวงบ้านช่างหล่อ
บ้านช่างหล่อ เป็นแขวงแขวงหนึ่งในเขตบางกอกน้อย กรุงเทพมหานคร สภาพทั่วไปเป็นย่านการค้าและเขตที่อยู่อาศัยหนาแน่นมาก
บ้านช่างหล่อ เดิมเป็นชุมชนของช่างฝีมือที่มีฝีมือในการประดิษฐ์หรือหล่อพระพุทธรูป มีศูนย์กลางซึ่งปัจจุบันตั้งอยู่บนถนนวังหลังใกล้กับแยกศิริราช และโรงพยาบาลศิริราช มีประวัติความเป็นมายาวนานตั้งแต่กรุงธนบุรี หรือต้นกรุงรัตนโกสินทร์ แต่ต่อมาทางการได้ห้ามการหล่อพระพุทธรูปอีก เนื่องจากสภาพเมืองมีการขยายตัวขึ้น มีบ้านเรือนและผู้มาอยู่อาศัยมากขึ้น เศษเปลวไฟจากการหล่อนั้นอาจกระเด็นไปโดนก่อให้เกิดอัคคีภัยได้ ทำให้โรงหล่อต่าง ๆ ในชุมชนบ้านช่างหล่อต้องปิดกิจการ หรือย้ายไปอยู่ที่อื่น ปัจจุบันไม่มีโรงหล่อเหลืออยู่ในชุมชนบ้านช่างหล่อเลย โรงหล่อเดิมจึงเป็นเพียงสำนักงานเพื่อติดต่องาน ปัจจุบันชุมชนบ้านช่างหล่อจึงเหลือแต่เพียงชื่อเท่านั้น
แขวงบ้านช่างหล่อครอบคลุมพื้นที่ตอนกลาง-ใต้ของเขตบางกอกน้อย มีอาณาเขตติดต่อกับเขตการปกครองข้างเคียงดังนี้
ถนนสายหลักในพื้นที่แขวงบ้านช่างหล่อ ได้แก่
ถนนสายรองและทางลัดในพื้นที่แขวงบ้านช่างหล่อ ได้แก่
แขวงอรุณอมรินทร์
อรุณอมรินทร์ [อะ-รุน-อำ-มะ-ริน] เป็นแขวงแขวงหนึ่งในเขตบางกอกน้อย กรุงเทพมหานคร สภาพทั่วไปเป็นย่านการค้าและเขตที่อยู่อาศัยหนาแน่นปานกลางถึงหนาแน่นมาก ผังเมืองรวมกรุงเทพมหานคร พ.ศ. 2556 ได้กำหนดให้พื้นที่บางแห่งในแขวงนี้เป็นพื้นที่อนุรักษ์เพื่อส่งเสริมเอกลักษณ์ศิลปวัฒนธรรมไทย
แขวงอรุณอมรินทร์ตั้งอยู่ทางทิศเหนือของเขตบางกอกน้อย มีอาณาเขตติดต่อกับเขตการปกครองข้างเคียงดังนี้
ถนนสายหลักในพื้นที่แขวงอรุณอมรินทร์ ได้แก่
เมอร์เยม บอซ
เมอร์เยม บอซ (ชื่อเล่น: เมอร์เยม; 2 มีนาคม พ.ศ. 2531 — ) เป็นนักกีฬาวอลเลย์บอลหญิงชาวตุรกี ในอดีตเธอเคยเป็นผู้เล่นให้ทีมนครนนท์
สตีเวน ฮันต์
สตีเวน ฮันต์ (ชื่อเล่น: สตีฟ; 16 เมษายน พ.ศ. 2534 — ) เป็นนักกีฬาวอลเลย์บอลชายชาวแคนาดา และเป็นผู้เล่นให้ทีมวิงค์ 46 พิษณุโลก
แซรอสดวงอาทิตย์ที่ 140
แซรอสชุดที่ 140 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 140 ประกอบไปด้วยสุริยุปราคาบางส่วน 8 ครั้ง สุริยุปราคาเต็มดวง 11 ครั้ง สุริยุปราคาผสม 4 ครั้ง สุริยุปราคาวงแหวน 32 ครั้ง และสุริยุปราคาบางส่วน 16 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1512 – ค.ศ. 2774 กินเวลาทั้งสิ้น 1262.11 ปี
8 สปรูซสตรีท
8 สปรูซสตรีท () หรือเดิม บีคแมนทาวเวอร์ (Beekman Tower) หรือชื่อเพื่อทางการค้า นิวยอร์กบายเกห์รี (New York by Gehry) เป็นอาคารระฟ้า 76 ชั้น ตั้งอยู่ในถนนสปรูซหมายเลข 8 แมนฮัตตัน, นครนิวยอร์ก, สหรัฐอเมริกา ได้รับการออกแบบโดยแฟรงก์ เกห์รี สถาปนิกเจ้าของรางวัลพริตซ์เกอร์สัญชาติแคนาดา-อเมริกัน
8 สปรูซสตรีท ได้กลายเป็นหนึ่งในอาคารที่อยู่อาศัยที่สูงที่สุดในโลก และเป็นอาคารที่อยู่อาศัยที่สูงที่สุดในฝั่งตะวันตกของเกาะในขณะนั้น (ในช่วงวันเปิดอาคารปี 2011) อาคารได้รับการพัฒนาขึ้นโดยบริษัทอสังหาริมทรัพย์ฟอเรสต์ซิตี้แรทเนอร์ (Forest City Ratner) มีวิศวกรจากบริษัท "ดับเบิลยูเอสพีกรุ๊ป" (WSP Group) และดำเนินการก่อสร้างโดยบริษัท "คริสเลอร์บอร์กฟลอร์แมน" (Kreisler Borg Florman) ภายในอาคารประกอบด้วยโรงเรียนอนุบาล-ประถมศึกษาซึ่งเป็นของกระทรวงศึกษาธิการ จำนวน 5 ชั้น และเหนือจากชั้นต่อๆไปเป็นห้องพักเช่าหรู (เช่าอย่างเดียว ไม่จำหน่าย All units are rental-only; none are available for purchase.) ซึ่งประกอบด้วยห้องตั้งแต่ 1-3 ห้องนอน ทั้งหมดจำนวน 904 ยูนิต 8 สปรูซสตรีทถือเป็นหนึ่งในอาคารไม่กี่แห่งในย่านธุรกิจใจกลางนิวยอร์ก ที่ใช้โครงสร้างเป็นคอนกรีตเสริมเหล็ก ประยุกต์เข้ากับลวดลายโค้งของน้ำภายนอกอาคาร ซึ่งแสดงให้เห็นถึงลัทธิคตินิยมเปลี่ยนแนวแบบเกห์รีได้อย่างชัดเจน
ในปี 2011 8 สปรูซสตรีท ได้รับรางวัล "เอ็มโพริสสคายสแครเปอร์" (Emporis Skyscraper Award) ซึ่งเป็นรางวัลที่มอบให้กับการออกแบบอาคารยอดเยี่ยมทั้งฟังก์ชันและการออกแบบ แต่ถึงอย่างไรก็ดีอาคารแห่งนี้ก็มีราคาเช่าต่อตารางฟุตสูงที่สุดแห่งหนึ่งในแมนฮัตตัน
วอว์ตชึน
วอว์ตชึน (; ) เป็นเมืองในจังหวัดออปอแล มีเนื้อที่ 7.47 ตารางกิโลเมตร ในปี 2010 มีประชากร 6,033 คน
ในปี ค.ศ. 1343-1436 เมืองได้ถูกยึดครองโดยเจ้าชายลุดวิกแห่งบแชก ในปี ค.ศ. 1742 เมืองอยู่ภายในการปกครองของราชอาณาจักรปรัสเซีย และในปี ค.ศ. 1946 เมืองอยู่ภายในการปกครองของประเทศโปแลนด์
เมื่อวันที่ 1 ตุลาคม ค.ศ. 1868 เมืองได้รับการเชื่อมต่อกับทางรถไฟ
จักรพรรดิด่ง คั้ญ
สมเด็จพระจักรพรรดิด่ง คั้ญ ( ; 19 กุมภาพันธ์ ค.ศ. 1864 - 28 มกราคม ค.ศ. 1889) พระนามเดิมว่า เจ้าชายเหงียน ฟุก อึง ถิ ( ) และยังเป็นที่รู้จักในพระสมญานามว่า จั๊ญ มง () เป็นจักรพรรดิพระองค์ที่ 9 แห่งราชวงศ์เหงียนของเวียดนาม พระองค์ทรงครองราชย์ 3 ปี ระหว่างปี ค.ศ. 1885 ถึง ค.ศ. 1889
พระองค์เป็นพระโอรสของเจ้าชายเหงียน ฟุก ห่ง กาย () แต่เนื่องจากจักรพรรดิตึ ดึ๊ก พระปิตุลา ไม่ทรงมีพระราชโอรส พระองค์จึงทรงได้รับการชุบเลี้ยงเป็นพระโอรสบุญธรรมพร้อมกับดำรงพระยศเป็นเจ้าชายแห่งเกียนซาง พระองค์ทรงขึ้นครองราชย์หลังจากเหตุการณ์ในวันที่ 4 กรกฎาคม ค.ศ. 1885 เมื่อผู้สำเร็จราชการเหงียน วัน เตื่อง () และโตน เทิ้ต เทวี้ยต () พายุวจักรพรรดิห่าม งี ไปจากพระราชวังและนำขึ้นไปบนภูเขาเพื่อให้พระองค์ทรงเป็นแกนนำต่อต้านฝรั่งเศส เพื่อการจัดการอย่างถูกต้อง ฝรั่งเศสจึงได้ให้เจ้าชายอึง กี๋ ผู้เป็นพระอนุชาต่างพระมารดา ขึ้นเป็นจักรพรรดิและใช้รัชศกว่า "ด่ง คั้ญ"
มาดามญู สตรีหมายเลขหนึ่งของเวียดนามใต้ตั้งแต่ปี ค.ศ. 1955 - ค.ศ. 1963 เป็นพระราชปนัดดาของพระองค์
จักรพรรดิห่าม งี
สมเด็จพระจักรพรรดิห่าม งี ( ) พระนามเดิมว่า เจ้าชายเหงียน ฟุก อึง หลิก (; 3 สิงหาคม ค.ศ. 1872 - 4 มกราคม ค.ศ. 1943) เป็นจักรพรรดิพระองค์ที่แปดของราชวงศ์เหงียน ทรงครองราชย์เพียงปีเดียว คือ ระหว่างปี ค.ศ. 1884 - ค.ศ 1885
ในวันที่ 4 กรกฎาคม ค.ศ. 1885 การต่อต้านฝรั่งเศสทั่วประเทศปะทุขึ้นภายใต้การนำของผู้สำเร็จราชการเหงียน วัน เตื่อง () และโตน เทิ้ต เทวี้ยต () ฝรั่งเศสบุกเข้าพระราชวัง และโตน เทิ้ต เทวี้ยต พาพระองค์และพระมเหสีทั้งสามไปซ่อนพระองค์ไว้ พระจักรพรรดิทรงซ่อนอยู่ในป่าเขาในลาวพร้อมกับทหารของโตน เทิ้ต เทวี้ยต ขณะที่พระองค์ได้ทำสงครามกองโจรกับฝรั่งเศสนั้น ฝรั่งเศสได้นำเอาเจ้าชายเหงียน ฟุก อึง กี๋ ขึ้นครองราชย์เป็นโอรสสวรรค์แทนพระองค์
ในเดือนตุลาคม ปี ค.ศ. 1888 หลังจากเกิดความพ่ายแพ้ติดต่อกัน พระองค์ได้ซ่อนพระองค์อยู่ในบ้านที่โดดเดี่ยวหลังหนึ่งใกล้บ่อน้ำพุแม่น้ำนาย กับโตน เทิ้ต เถียป () บุตรชายคนที่สองของโตน เทิ้ต เทวี้ยต และข้าราชบริพารไม่กี่คน แต่พระองค์กลับถูกเจือง กวาง หง็อก () หัวหน้าองครักษ์เผ่าเหมื่องหักหลัง และถูกจับกุมในวันที่ 1 พฤศจิกายน ในขณะที่เถียปถูกประหารชีวิต พระองค์ทรงถูกนำส่งต่อเจ้าหน้าที่ฝรั่งเศส
ในวันที่ 12 ธันวาคม ค.ศ. 1888 พระองค์ทรงถูกเนรเทศไปแอลจีเรีย ที่นั่นพระองค์ได้อภิเษกสมรสกับหญิงฝรั่งเศส-แอลจีเรียชื่อ มาร์แซล ลาโลเอ (Marcelle Laloë) ในวันที่ 4 พฤศจิกายน ค.ศ. 1904 พระองค์มีพระราชโอรสและพระราชธิดารวม 3 พระองค์ คือ เจ้าชายมิญ ดึ๊ก, เจ้าหญิงญือ มาย และเจ้าหญิงญือ ลี้ พระองค์เสด็จสวรรคตในปี ค.ศ. 1943 และได้ฝังพระบรมศพที่สุสานตอนัก ดอร์ดอญ ฝรั่งเศส
ปี ค.ศ. 2002 รัฐบาลเวียดนามได้ส่งผู้แทนไปยังฝรั่งเศสเพื่อขอพระอนุญาตจากเจ้าหญิงญือ ลี้ (สิ้นพระชนม์ในปี ค.ศ. 2005) เพื่อขอพระบรมศพของพระบิดากลับคืนยังเว้ แต่ครอบครัวของพระองค์ได้ปฏิเสธไป
วิวรรธน์ ปฐมภาคย์
พลเอก วิวรรธน์ ปฐมภาคย์ อดีตแม่ทัพภาคที่ 4 นายทหารพิเศษประจำหน่วยทหารรักษาพระองค์และราชองครักษ์พิเศษ
พลเอก วิวรรธน์ เกิดเมื่อวันที่ 7 กุมภาพันธ์ 2499 เป็นบุตรของนายเปล่ง และนางจันทร์ฉาย ปฐมภาคย์ เข้าเป็นนักเรียนเตรียมทหารรุ่นที่ 16 (ตท.16) นักเรียนนายร้อยพระจุลจอมเกล้ารุ่นที่ 27 (จปร.27) เมื่อสำเร็จการศึกษาเมื่อปี พ.ศ. 2523 ได้เลือกรับราชการในเหล่าทหารราบ ในตำแหน่งผู้บังคับหมวดปืนเล็ก กองร้อยอาวุธเบา กองพันทหารราบที่ 2 กรมทหารราบที่ 5 จังหวัดปัตตานี ได้รับพระราชทานยศ พลเอก เมื่อวันที่ 28 มกราคม พ.ศ. 2561
ชีวิตครอบครัว สมรสกับนางศรีกฤษ ปฐมภาคย์ ครูชำนาญการ มีบุตรด้วยกัน 2 คน
งบประมาณแผ่นดินของไทย
งบประมาณแผ่นดินของไทย หรือ งบประมาณรายจ่ายประจำปีของประเทศไทย คือแผนงบประมาณเพื่อจัดหาทุนแก่การดำเนินการของส่วนราชการ รัฐวิสาหกิจ และหน่วยงานอื่นสำหรับใช้เป็นหลักในแต่ละปีงบประมาณซึ่งจะเริ่มต้นในวันที่ 1 ตุลาคมของทุกปีไปจนถึงวันที่ 30 กันยายนของปีถัดไป และเพื่อปฏิบัติตามกฎหมายทีเกี่ยวข้องที่กำหนดให้ตั้งงบประมาณรายจ่ายเพื่อชดใช้เงินคงคลังตามที่ได้จ่ายไปแล้ว โดยมีสำนักงบประมาณเป็นหน่วยงานที่รับผิดชอบจัดทำและนำเสนอเพื่อพิจารณา เมื่อได้รับอนุมัติแล้วจึงตราออกมาเป็นพระราชบัญญัติงบประมาณประจำปีเพื่อใช้บังคับต่อไป
นิว)108
นิว)108 () หนังสือพิมพ์แท็บลอยด์ ภาษาไทยรายวัน (จันทร์-ศุกร์) แบบแจกฟรีในเครือ หนังสือพิมพ์เดลินิวส์ เริ่มออกฉบับปฐมฤกษ์เมื่อวันที่ 18 กรกฎาคม 2557 ซึ่งเป็นวันเดียวกับที่หนังสือพิมพ์เดลินิวส์แถลงข่าวเปิดตัว นิวทีวี สถานีโทรทัศน์ทีวีดิจิตอลของเดลินิวส์
โดย นิว)108 ตีพิมพ์ 4 สีมีทั้งหมด 12 หน้ายอดตีพิมพ์วันละ 600,000 ฉบับแจกฟรีทั่วประเทศ
สมศักดิ์ นิลบรรเจิดกุล
พลเอก สมศักดิ์ นิลบรรเจิดกุล (22 ตุลาคม พ.ศ. 2499-) ราชองครักษ์เวร รองประธานกรรมการคณะกรรมการการสร้างความรู้ ความเข้าใจ และรับทราบความคิดเห็นเกี่ยวกับสถานการณ์
พลังงานไฟฟ้าในพื้นที่ภาคใต้ รองเลขาธิการคณะรักษาความสงบแห่งชาติ อดีตผู้ช่วยผู้บัญชาการทหารบก ,สมาชิกสภานิติบัญญัติแห่งชาติอดีตแม่ทัพภาคที่ 3 อดีตผู้บังคับการจังหวัดทหารบกพะเยา อดีตผู้บัญชาการกองพลทหารม้าที่ 1 และอดีตรองแม่ทัพภาคที่ 3
พลเอก สมศักดิ์ นิลบรรเจิดกุล เกิดวันที่ 22 ตุลาคม พ.ศ. 2499 สมรสกับ คุณจุรีภรณ์ นิลบรรเจิดกุลได้รับ พระราชทานยศ พลเอก เมื่อวันที่ 1 ตุลาคม พ.ศ. 2559
พลเอกสมศักดิ์จบการศึกษาจาก โรงเรียนเตรียมทหาร รุ่นที่ 16 (ตท.16) และ โรงเรียนนายร้อยพระจุลจอมเกล้า รุ่นที่ 27 (จปร.27) และโรงเรียนเสนาธิการทหารบกหลักสูตรหลักประจำชุดที่ 67/31
เริ่มรับราชการครั้งแรก ตำแหน่งผู้บังคับหมวดเครื่องยิงลูกระเบิด กองร้อยเครื่องยิงลูกระเบิด กรมทหารม้าที่ 3 ต่อมาเป็นหัวหน้าฝ่ายยุทธการ กองพลทหารม้าที่ 1 ต่อมาเป็นผู้บังคับกองพันทหารม้าที่ 13 เป็นผู้บังคับการจังหวัดทหารบกพะเยา เป็นผู้บัญชาการกองพลทหารม้าที่ 1 เป็นรองแม่ทัพภาคที่ 3 และปัจจุบันเป็นแม่ทัพภาคที่ 3 คนที่ 38
เมื่อวันที่ 11 ตุลาคม  พ.ศ. 2559 มีพระบรมราชโองการโปรดเกล้าแต่งตั้งให้ พลเอก สมศักดิ์ นิลบรรเจิดกุล ดำรงตำแหน่งสมาชิกสภานิติบัญญัติแห่งชาติ
จักรพรรดิเกี๊ยน ฟุก
สมเด็จพระจักรพรรดิเกี๊ยน ฟุก (; 12 กุมภาพันธ์ ค.ศ. 1869 – 31 กรกฎาคม ค.ศ. 1884) เป็นยุวจักรพรรดิแห่งเวียดนาม ทรงครองราชย์เป็นเวลา 7 เดือนเศษ ระหว่างปี ค.ศ. 1883 - ค.ศ 1884 เป็นพระจักรพรรดิพระองค์ที่ 7 แห่งราชวงศ์เหงียน
สมเด็จพระจักรพรรดิเกี๊ยน ฟุก ประสูติในปี ค.ศ. 1869 มีพระนามเดิมว่า เจ้าชายเหงียน ฟุก อึง ดัง () พระองค์เป็นพระราชภาติยะและพระราชโอรสบุญธรรมของสมเด็จพระจักรพรรดิตึ ดึ๊ก พระองค์ทรงครองราชย์เกือบ 8 เดือน (2 ธันวาคม ค.ศ. 1883 – 31 กรกฎาคม ค.ศ 1884)
สมเด็จพระจักรพรรดิตึ ดึ๊กได้ทรงเลี้ยงดูพระองค์ร่วมกับสมเด็จพระจักรพรรดิสุก ดึ๊ก พระภราดร และสมเด็จพระจักรพรรดิด่ง คั้ญ พระเชษฐา เนื่องจากสมเด็จพระจักรพรรดิตึ ดึ๊กทรงไม่สามารถให้กำเนิดพระราชบุตรได้ หลังจากการลอบปลงพระชนม์สมเด็จพระจักรพรรดิเหียป ฮหว่าแล้ว ผู้สำเร็จราชการเหงียน วัน เตื่อง () และโตน เทิ้ต เทวี้ยต () ได้รีบนำเอาเจ้าชายเหงียน ฟุก อึง ดัง ผู้มีพระชนมายุ 15 พรรษา ขึ้นครองราชย์เป็นพระจักรพรรดิพระองค์ใหม่ในเวลาประมาณ 5 นาฬิกาเช้าของวันที่ 1 ธันวาคม ค.ศ. 1883
สมเด็จพระจักรพรรดิเกี๊ยน ฟุก มักมีพระพลานามัยไม่แข็งแรงและเสด็จสวรรคตในพระราชวังเกี๊ยนถั่ญเมื่อวันที่ 31 กรกฎาคม ค.ศ. 1884 เป็นเวลาเกือบ 8 เดือนที่ทรงครองบัลลังก์ การเสด็จสวรรคตอย่างกะทันหันของพระองค์ก่อให้เกิดข่าวลือว่า พระมารดาบุญธรรมห็อก ฟี () กับเหงียน วัน เตื่อง ร่วมกันวางยาพิษเพื่อลอบปลงพระชนม์เพราะพระองค์ทรงล่วงรู้ความสัมพันธ์ลับระหว่างพระมารดาบุญธรรมกับผู้สำเร็จราชการ
จักรพรรดิเหียป ฮหว่า
สมเด็จพระจักรพรรดิเหียป ฮหว่า () พระนามเดิม เจ้าชายเหงียน ฟุก ห่ง เสิ่ต ( ) เป็นจักรพรรดิองค์ที่ 6 แห่งราชวงศ์เหงียน และทรงครองราชย์เพียง 4 เดือน (กรกฎาคม ค.ศ. 1883 – 29 พฤศจิกายน ค.ศ. 1883)
สมเด็จพระจักรพรรดิเหียป ฮหว่า เป็นพระราชโอรสองค์ที่ 29 แห่งสมเด็จพระจักรพรรดิเถี่ยว จิ หลังจากที่สมเด็จพระจักรพรรดิสุก ดึ๊ก พระภาติยะ ทรงถูกเสนาอำมาตย์บังคับสละราชสมบัติหลังจากขึ้นครองราชย์เพียงแค่ 3 วัน พระองค์ได้ทรงอ้างสิทธิ์ของราชวงศ์เพื่อครองราชบัลลังก์ อย่างไรก็ตาม พระองค์กลับทรงพ่ายแพ้ต่อการรบกับกองทัพเรือฝรั่งเศสในยุทธการที่ถ่วนอาน (Battle of ) ในเดือนสิงหาคม ค.ศ. 1883 และในวันที่ 25 สิงหาคม ค.ศ. 1883 พระองค์ทรงทำสัญญากับฝรั่งเศสซึ่งมีผลให้เวียดนามกลายเป็นรัฐในอารักขาของฝรั่งเศส นับเป็นจุดจบของเอกราชเวียดนาม หลังจากนั้น พระองค์ทรงถูกเสนาอำมาตย์ขับออกจากราชบัลลังก์และบังคับให้กระทำอัตวินิบาตกรรม
ชาลส์ บราวน์
ชาลส์ บราวน์ เป็นนักเทนนิสชาวแคนาดา เขาแข่งจนมาถึงรอบรองชนะเลิศประเภทชาวเดี่ยวในการแข่งขัน โอลิมปิกฤดูร้อน 1908 และเขาได้เข้าแข่งขันใน ทวิลเบิลแชมป์เปี้ยนชิพส์ ในปี 1904